ນາຍົກລັດຖະມົນຕີ ຫງວຽນເຕິນຢຸງ ເຮັດວຽກກັບການນຳສະຫະພັນໃຫຍ່ ແຮງງານຫວຽດນາມ
(ທ່ານນາຍົກລັດຖະມົນຕີ ຫງວຽນເຕິນຢຸງ ເຮັດວຽກກັບ
ການນຳສະຫະພັນໃຫຍ່ແຮງງານຫວຽດນາມ)
ໃນການເຮັດວຽກເມື່ອຕອນເຊົ້າວັນທີ 10/3, ຢູ່ຮ່າໂນ້ຍ, ທ່ານນາຍົກລັດຖະມົນຕີ ຫງວຽນເຕິນຢຸງ ແລະ ຄະນະປະທານສະຫະພັນໃຫຍ່ແຮງງານຫວຽດນາມ ໄດ້ຕີລາຄາໝາກຜົນການປະຕິບັດຂໍ້ກຳນົດກົດລະບຽບສົມທົບກ່ຽວກັບການພົວພັນວຽກງານ ລະຫວ່າງລັດຖະບານ ແລະ ສະຫະພັນໃຫຍ່ແຮງງານ ຫວຽດນາມ ໃນປີ 2014 ແລະ ເປັນເອກະພາບກ່ຽວກັບຈຸດສຸມສົມທົບວຽກງານໃນປີ 2015. ທ່ານນາຍົກລັດຖະມົນຕີ ຫງວຽນເຕິນຢຸງ ສະເໜີໃຫ້ສະຫະພັນໃຫຍ່ແຮງງານ ຫວຽດນາມ ໃນປີ 2015 ສືບຕໍ່ສົມທົບກັບລັດຖະບານໃນທຸກຂົງເຂດວຽກງານຢ່າງແໜ້ນແຟ້ນ. ທ່ານນາຍົກລັດຖະມົນຕີ ຫງວຽນເຕິນຢຸງ ເນັ້ນໜັກວ່າ:
ພວກເຮົາຕ້ອງສົມທົບກັນໃຫ້ດີກ່ວາອີກ ເພື່ອຮັບປະກັນ, ເບິ່ງແຍງສິດຜົນປະໂຫຍດ ແລະ ຊີວິດການເປັນຢູ່ຂອງຜູ້ອອກແຮງງານເປັນຢ່າງດີກ່ວາອີກ ໃນບັນດາບັນຫາໂຮງລ້ຽງເດັກໃຫ້ລູກຫຼານຂອງຜູ້ອອກແຮງງານ, ເຮືອນຢູ່ໃຫ້ກຳມະກອນ, ການຈາຍຄ່າປະກັນສັງຄົມຂອງວິສາຫະກິດໃຫ້ແກ່ຜູ້ອອກແຮງງານ ຫຼື ບັນຫາຕິດໜີ້ເງິນເດືອນ. ກຳມະບານຕ້ອງເບິ່ງແຍງຊີວິດການເປັນຢູ່ຂອງຜູ້ອອກແຮງງານໃຫ້ດີກ່ວາອີກ.
(ແຫຼ່ງຄັດຈາກ VOV)